ELEMENTI OCJENJIVANJA Prof. Sandre Zloić

ENGLESKI JEZIK- PRVI STRANI JEZIK (5., 6. i 7. r.)

ŠK. GOD. 2018./2019.

|  |
| --- |
| razumijevanje |
| govorne sposobnosti |
| sposobnosti pisanog izražavanja |
| jezične zakonitosti-gramatika |

5., 6., 7. i 8. razred (Termin učenik koristi se u neutralnom značenju)

|  |  |
| --- | --- |
| Razumijevanje | Odličan (5)-Učenik samostalno razumije i reproducira sve sadržaje u zadanom vremenu. Samostalno čita sve sadržaje u zadanom vremenu.  Vrlo dobar (4)-Učenik samostalno razumije i reproducira sve sadržaje uz ponavljanje u zadanom vremenu. Samostalno čita s pauzama sve sadržaje u zadanom vremenu  Dobar (3)- Učenik uz pomoć i sugestije razumije i reproducira gotovo sve sadržaje uz ponavljanje u zadanom vremenu. Uz pomoć i sugestije čita s pauzama gotovo sve sadržaje u zadanom vremenu.  Dovoljan (2)- Učenik uz pomoć i sugestije razumije i reproducira neke sadržaje uz ponavljanje u zadanom vremenu. Uz pomoć i sugestije čita s pauzama neke sadržaje uz ponavljanje u zadanom vremenu.  Nedovoljan (1)- Učenik ni uz pomoć i sugestije ne razumije i ne reproducira sadržaje uz ponavljanje u zadanom vremenu. Učenik niti uz pomoć i sugestije ne čita sadržaje u zadanom vremenu.  U ovu rubriku ocjenjuju se: slušanje i čitanje teksta, odgovaranje na pitanja, rad u grupi, prepričavanje, zalaganje i domaći uradak. |
| Govorne sposobnosti | Odličan (5)-Učenik samostalno, točno i brzo reproducira nastavne sadržaje koje prima auditivno ili vizualno.  Vrlo dobar (4)-Učenik samostalno, gotovo potpuno točno i u zadanom vremenu reproducira nastavne sadržaje koje prima auditivno ili vizualno.  Dobar (3)- Učenik uz pomoć i sugestije uglavnom točno i u zadanom vremenu reproducira nastavne sadržaje koje prima auditivno ili vizualno.  Dovoljan (2)- Učenik uz pomoć i sugestije djelomično točno reproducira nastavne sadržaje u zadanom vremenu koje prima auditivno ili vizualno.  Nedovoljan (1)- Učenik niti uz pomoć i sugestije ne reproducira nastavne sadržaje koje prima auditivno ili vizualno u zadanom vremenu.  U ovu rubriku ocjenjuju se: usmena provjera znanja, poznavanje vokabulara i jezičnih struktura. |
| Sposobnosti pisanog izražavanja  Jezične zakonitosti-gramatika | Dvije školske zadaće, 2-3 diktata, pisanje sastava, izrada projekata. Pisanje je vođeno pitanjima i uputama i ima zadan broj riječi.  Element **sposobnosti pisanog izražavanja** podrazumijeva točno pisanje po diktatu; točno pisanje u rješavanju zadataka reproduktivnog tipa; točno pisanje pri modifikaciji rečenica i tekstova prema uputama; pisanje sastava i sažetaka. Provjeravamo diktatima, kratkim pisanim provjerama (u trajanju od 15 minuta), kratkim vođenim sastavcima, odgovorima na pitanja, pri čemu se uspjeh učenika ne upisuje u rubriku za ocjenjivanje nego u rubriku za bilješke, te testovima i ispitima znanja (npr.inicijalni, polugodišnji, prognostički, završni)pregled bilježnice i radne bilježnice.  Školske zadaće i diktati su obavezni, a pišu se 3 puta u školskoj godini.  ***Školska zadaća*** je vezana uz teme iz cjelina koje su obrađene. Ocjena iz školske zadaće sastoji se od 3 komponente i u konačnici predstavlja njihovu aritmetičku sredinu :   1. ostvarenje zadatka (task achievement), pri čemu učenik mora poštivati pravila pisanog izražavanja poput podjele na odlomke (uvod,glavni dio,zaključak), razrađenost misli i ideja, argumentiranje,iznošenje vlastitog stava u zaključku i sl. 2. gramatika (grammar), pri čemu učenik primjenjuje prikladne i točne gramatičke strukture 3. rječnik i pravopis (vocabulary and spelling), pri čemu učenik rabi jezični registar, pravopisno točne i prikladne leksičke jedinice vezane uz temu školske zadaće.   ***Diktat*** se uvijek odnosi na poznate, već obrađene teme. Prvo se pročita cijeli diktat normalnom brzinom da učenici dobiju bolji uvid u sadržaj teksta, prilikom čega učenici ne pišu. Zatim se čita sporije rečenicu po rečenicu, a učenici pišu bez upadica, te se konačno pročita cijeli diktat radi kontrole i eventualnog popravljanja pogrešaka. Ako se u tekstu ista greška pojavljuje više puta i napisana je pogrešno, računa se kao jedna pogreška.  Kriterij ocjenjivanja diktata : 1-3 pogreška = odličan  4-6 pogrešaka = vrlo dobar  7-9 pogrešaka = dobar  10-13 pogrešaka = dovoljan  14 pogrešaka i više = nedovoljan  Diktat se najavljuje 5 dana unaprijed.Vremenski zahtijeva 15 minuta od okvirno 70 riječi.  **Mjerila za element sposobnosti pisanog izražavanja :**  ***odličan*** – učenik može pismeno izraziti svoje misli samostalno i bez većih gramatičkih i ortografskih grešaka; redovito izvršava sve pisane zadatke u bilježnici i radnoj bilježnici, ima dobru tehniku rješavanja testova i uspješan je  ***vrlo dobar*** – učenik pismeno izražava svoje misli samostalno uz poneke gramatičke i ortografske greške; gotovo redovito ima sve pisane radove; ima vrlo dobar rezultat na rješavanju testa  ***dobar*** – učenik ne može bez pomoći izraziti svoje misli pismenim putem i pravi veće ortografske i gramatičke greške; neredovito izvršava domaće i školske pisane zadatke; ima skroman i prosječan rezultat na rješavanju testa  ***dovoljan*** – učenik nije sposoban samostalno se pismeno izražavati, pravi česte i ozbiljne ortografske i gramatičke greške; postiže minimalan uspjeh na testu preko 50%  ***nedovoljan*** – pravi krupne greške u pismenom izražavanju i u osnovnim gramatičkim oblicima, ne izvršava pisane zadaće gotovo uopće, nema dostatan broj bodova  Pismeno provjeravanje planira se 4-5 puta tijekom školske godine, u pravilu nakon svake obrađene cjeline. Pismene provjere uključuju gramatiku, vokabular, svakodnevni engleski, razumijevanje i prijevod, te zemljoznanstvo. Moguće su i desetoinutne pismene vježbe za provjeru gradiva.  Element **jezične zakonitosti** podrazumijeva provjeru i usvojenost gramatičkih nastavnih jedinica, odnosno primjena gramatičkih definicija kroz različite pismene i usmene zadatke. Gramatička pravila se ne ispituju kao definicije. Učenik bi trebao biti u stanju objasniti najjednostavnije gramatičke pojave. Učenik ne obrazlaže na engleskom jeziku kod elemenata jezične zakonitosti. Ukoliko je u testovima u većoj mjeri bila zastupljena i gramatika, učeniku se ocjena iz pismenog izražavanja može prepisati i u rubriku jezične zakonitosti. Pismeni test iz gramatike najavljuje se najmanje 5 dana unaprijed, a vrednuje se prema slijedećim kriterijima : 51% - dovoljan (2), 65% - dobar (3), 77% - vrlo dobar (4), 90 % - odličan (5).  **Mjerila za element jezične zakonitosti :**  ***odličan*** – učenik suvereno vlada gramatičkim pravilima, potpuno ih razumije i pravilno primjenjuje u kontekstu  ***vrlo dobar*** – učenik razumije i pravilno primjenjuje naučena gramatička pravila, uz mjestimične pogreške  ***dobar*** – učenik djelomično i nekonzistentno primjenjuje naučena gramatička pravila  ***dovoljan*** – učenik ne zna primijeniti gramatička pravila niti ih upotrijebiti u kontekstu  4 pismene provjere iz gramatike s elementima vokabulara (u 10., 12., 3. i 5. mj.). Zadaci su: dopunjavanje, svrstavanje, spajanje, višestruki izbor…Provjeravaju se obrađene i uvježbane jezične strukture iz Plana i programa. Kriteriji ocjenjivanja:  90-100% odličan (5)  80-90% vrlo dobar (4)  65-80% dobar (3)  50-65% dovoljan (2)  Manje od 50% nedovoljan (1) |